# VABILO

**Vabimo vas na**

**Splošno usposabljanje s področja digitalne dostopnosti,**

**ki ga organiziramo v sklopu projekta**

**DigARegion**

Digitalno dostopna regija

*Projekt sofinancira Evropska unija v okviru Programa Interreg VI-A Italija-Slovenija.*

Dogodek bo

**v sredo, 18. marca 2026,** ob **9.00 uri**

v Sejni dvorani

**Pretorske palače**

Titov trg 3

6000 Koper

Vabimo vas na splošno **usposabljanje s področja digitalne dostopnosti.** Namenjeno je vsem, ki sodelujete pri načrtovanju, razvoju, upravljanju ali presoji digitalnih vsebin in storitev, še posebej pa vodstvu javnih zavodov, ki je odgovorno za zagotavljanje skladnosti spletišč in mobilnih aplikacij.

Digitalna dostopnost ni le zakonska obveznost, temveč ključni pogoj za enakopraven dostop do informacij in storitev za vse uporabnike. Na usposabljanju boste pridobili osnovno razumevanje digitalne dostopnosti in praktične napotke za njeno vključevanje v vsakdanje delo.

## Na usposabljanju bomo obravnavali:

* pomen digitalne dostopnosti,
* načela in zahteve standarda WCAG,
* najpogostejše napake na spletnih straneh in v digitalnih dokumentih,
* praktične primere in dobre prakse,
* vlogo posameznikov in organizacij pri zagotavljanju dostopnosti,
* oblikovanje pogojev za izbor izvajalcev in primopredajo rezultatov.

## Prijava na usposabljanje

Udeležba na usposabljanju je **brezplačna oziroma sofinancirana v okviru projekta DigARegion**. Število mest je omejeno, zato vas vabimo, da se čim prej prijavite.

**Prijava je mogoča do 18. 3. 2026 preko:** [**Spletni obrazec za prijavo**](https://prijave.digitalnadostopnost.si/prijava-dogodek.html?event=2026-03-18-osnove)

Usposabljanje bo potekalo v slovenskem jeziku. Usposabljanja z enako vsebino bodo potekala ločeno tudi v italijanskem jeziku. Lokacije in datumi teh usposabljanj bodo na voljo v kratkem.

Za dodatne informacije smo vam na voljo na [info@dostopnovsem.org](mailto:info@dostopnovsem.org)

Veselimo se vaše udeležbe in sodelovanja pri ustvarjanju bolj dostopnega digitalnega okolja.

**Projektni partnerji:**

****

*Projekt DigARegion sofinancira Evropska unija v okviru Programa Interreg VI-A Italija-Slovenija.*

[**www.ita-slo.eu/digaregion**](http://www.ita-slo.eu/acronimoakronim)

**Lahko vam pomagamo**

Zakonodaja, ki določa, da morajo biti spletišča in mobilne aplikacije enakovredno dostopni vsem uporabnikom, velja že več let. Kljub temu se v praksi še vedno pogosto srečujemo z nedostopnimi digitalnimi storitvami. Številni zavezanci ste že vlagali čas in finančna sredstva v posodobitve spletišč, vendar rezultati pogosto ne dosegajo zahtevanih standardov.

V okviru projekta **DigARegion** želimo stanje digitalne dostopnosti izboljšati ter vam nuditi strokovno podporo na poti do učinkovitega in trajnostnega izpolnjevanja zahtev. Usposabljanje, na katero vas vabimo, predstavlja prvi korak. V nadaljevanju bodo sledila tudi naprednejša usposabljanja, namenjena tako vašim zaposlenim kot tudi zunanjim razvijalcem.

Poleg usposabljanj vam je na voljo tudi podporni center, kjer vam lahko strokovnjaki za digitalno dostopnost pomagajo pri:

* pregledu spletišč,
* določanju prioritet,
* iskanju ustreznih rešitev za ugotovljena neskladja.

S tem zavezanci pridobite jasne prioritete, strokovno podporo pri izvedbi ter večjo verjetnost, da bodo vložena sredstva vodila k dejanski in trajni skladnosti z zahtevami digitalne dostopnosti.



Facebook @Digaregion



Instagram @digaregion



Youtube @DigARegion\_youtube

